stanford-oval/wikipedia huggingface dataset:
משלחת ארצות הברית לאומות המאוחדות
מבנה ותחומי פעילות > מחלקת יחסי הציבור (Public Affairs)

אחראית על ניהול התקשורת האסטרטגית והקשר עם הציבור עבור המשלחת האמריקנית לאו"ם והנהגתה. המחלקה מעבירה את מסרי מדיניות החוץ של ארצות הברית באמצעות כלי תקשורת מסורתיים ודיגיטליים, וכן באמצעות אירועי הסברה ציבוריים, הן בארצות הברית והן מחוצה לה, בהתאם לנסיעות הנציג הקבוע. תפקידי המחלקה:
קיום קשרים עם גופי תקשורת בין-לאומיים, לאומיים ומקומיים, כולל עיתונאי האו"ם, ומייעצת לנציג הקבוע ולבכירים נוספים במשלחת בנושא הופעות תקשורתיות.
הפעלת מערך רחב של פלטפורמות מדיה חברתית לניהול התקשורת הציבורית של המשלחת.
קיום קשרים עם ארגונים לא-ממשלתיים (NGOs) וארגוני סנגור בין-לאומיים, כדי להבטיח שהקהילה האזרחית מבינה את עמדות ארצות הברית בנושאים רב-צדדיים.
ארגון אירועים פומביים והרצאות עבור הנציג הקבוע ובכירי המשלחת, על מנת להדגיש את הישגי מדיניות החוץ האמריקנית בפני סטודנטים, אנשי חינוך ומכוני מחקר.
קיום מפגשים ואירועים שמטרתם להציג את החברה והתרבות האמריקנית בפני קהלי האו"ם.
מבנה ותחומי פעילות > מחלקת המדינה המארחת

מבטיח כי ארצות הברית עומדת בהתחייבויותיה כלפי ארגון האומות המאוחדות וקהילת האו"ם בניו יורק. בנוסף, המשרד משמש כגורם מקשר מרכזי בין הקהילה הדיפלומטית הגדולה והיוקרתית בעולם לבין סוכנויות ממשל פדרליות ומקומיות, המגזר העסקי והאזרחים הפרטיים.
מבנה ותחומי פעילות > מחלקת הניהול

כוללת חמישה משרדים תפעוליים המספקים תמיכה מנהלית לכלל פעילויות המשלחת:
משרד השירותים הכלליים אחראי על מגוון רחב של שירותי תמיכה עבור המשלחת, בהם אספקה, תחזוקה, תיאום עם מנהל השירותים הכלליים, סיוע בוועידות, תמיכה בביקורי אח"מים, ניהול מלאי, רכש, התקשרויות, קבלת ציוד ותפעול צי הרכב.
משרד התקציב והפיננסים מטפל בתכנון פיננסי, הכנת תקציב ושירותי חשבונאות, וכן באישור תביעות מסחריות והחזרי הוצאות לעובדים. המשרד מסייע לעובדי המשלחת בנושאים הקשורים לשכר ולהטבות.
משרד משאבי האנוש מספק את כלל שירותי כוח האדם לעובדי המשלחת, מפקח על גיוס והעסקה, מנהל תוכניות התמחות ופוסט-דוקטורט, ואחראי על ניהול תוכנית הפרסים וההוקרה.
משרד ניהול משאבי המידע אחראי על ניהול רשתות המחשוב של המשלחת, שירותי הטלפון והדואר.
יחידת המחקר מספקת שירותי מחקר הנוגעים לפעילות המשלחת והאו"ם, ומשמשת כמאגר התיעוד המרכזי של המשלחת ליוזמות מדיניות חוץ, משאים ומתנים, החלטות מדיניות, וכן לתיעוד פעולות האו"ם וההיסטוריה שלו.
מבנה ותחומי פעילות > מחלקת הביטחון

מנוהל על ידי סוכנים מיוחדים של שירות הביטחון הדיפלומטי של ארצות הברית (Diplomatic Security Service – DSS), האחראים על תיאום כל היבטי אבטחת המשלחת. המשרד פועל בשיתוף פעולה הדוק עם יחידות האבטחה של האו"ם, סוכנויות פדרליות ורשויות אכיפת החוק המקומיות, במטרה להבטיח את ביטחון המשלחת האמריקנית לאו"ם.
שגריר ארצות הברית לאומות המאוחדות

בראש המשלחת עומד שגריר ארצות הברית לאומות המאוחדות, אשר ידוע באופן רשמי כ"נציג הקבוע של ארצות הברית לאומות המאוחדות" (Permanent Representative of the United States of America to the United Nations). תפקיד זה כולל דרגת שגריר מיוחד ומלא סמכויות (Ambassador Extraordinary and Plenipotentiary) וכן ייצוג ארצות הברית במועצת הביטחון של האו"ם. לעיתים מכונה התפקיד גם "הנציג הקבוע" (Perm Rep).
השגריר מייצג את ארצות הברית במועצת הביטחון ובישיבות המליאה של העצרת הכללית, אלא אם נוכח גורם בכיר יותר, כגון נשיא ארצות הברית או מזכיר המדינה. המינוי לתפקיד זה מחייב את אישור הסנאט לאחר מינוי על ידי נשיא ארצות הברית.
הערות שוליים

↑  United States of America, doi.org, ‏2020-09-11
1 2  About the Mission, United States Mission to the United Nations (באנגלית אמריקאית)
↑  Executive Section, United States Mission to the United Nations (באנגלית אמריקאית)
↑  Political Section, United States Mission to the United Nations (באנגלית אמריקאית)
↑  Management and Reform Section, United States Mission to the United Nations (באנגלית אמריקאית)
↑  Economic and Social Section, United States Mission to the United Nations (באנגלית אמריקאית)
↑  Legal Section, United States Mission to the United Nations (באנגלית אמריקאית)
↑  Military Staff Committee, United States Mission to the United Nations (באנגלית אמריקאית)
↑  Host Country Section, United States Mission to the United Nations (באנגלית אמריקאית)
↑  Management Section, United States Mission to the United Nations (באנגלית אמריקאית)
↑  Regional Security Office, United States Mission to the United Nations (באנגלית אמריקאית)
| --- | --- |
בקרת זהויות :  NLI: 987007572104705171  LCCN: n80013138  SNAC: w6160qx0  VIAF: 129852722   WorldCat (עם VIAF): 129852722 
בניין המשלחת של ארצות הברית לאו"ם
קונבולוציה

קונבולוציה (או קיפול) היא פעולה בינארית בין שתי פונקציות או סדרות ערכים, שיש לה שימושים בהתמרות אינטגרליות כדוגמת התמרת פורייה, בהתמרת לפלס, בעיבוד אותות, בסטטיסטיקה ובתחומים נוספים במתמטיקה, פיזיקה והנדסה. מקובל לסמן את הקונבולוציה בסימון  \ *. פעולת הקונבולוציה ממזגת את שתי הפונקציות או הסדרות באופן דומה לקרוס-קורלציה (או מתאם צולב).
קונבולוציה מאפשרת, במקרים מסוימים, מידול של תופעה מורכבת כשתי תופעות פשוטות בהרבה, כאשר התוצאה הסופית היא קונבולוציה של הפתרונות הפשוטים בנפרד. משתמשים בקונבולוציה ככלי עזר לתאר באופן מתמטי תופעות מורכבות רבות, במתמטיקה, בכל תחומי המדע, ובטכנולוגיה.
הגדרה > קונבולוציה של פונקציות

קונבולוציה  f(t) בין שתי הפונקציות  h(t) ו- g(t) גם היא פונקציה של  t והיא מוגדרת כך:
קונבולוציה בין הסדרות הבדידות  h[n] ו- g[n] מוגדרת:
קונבולוציה היא סך השטח הכלוא מתחת למכפלת שתי הפונקציות כאשר אחת מהן משוקפת סביב הציר האנכי ומוזזת ב- t. המשתנה  t לאו דווקא מסמל זמן, ובתחומים שונים הפונקציות הן של משתנים שונים. ניתן להתייחס לקונבולוציה כממוצע נע משוקלל:  f(t) היא הממוצע של הפונקציה  g(\tau ) לפי פונקציית המשקל  h(-\tau ) המוזזת ב- t (או המשתנה עם הזמן).
הגדרה > קונבולוציה של סדרות

הקונבולוציה של הסדרות  \ (a_{n}) ו- \ (b_{n}) היא הסדרה  \ (a*b)_{n}=a_{0}b_{n}+a_{1}b_{n-1}+\cdots +a_{n}b_{0}. בדומה לזה מוגדרת קונבולוציה של טורים כטור המתאים לקונבולוציה של הסדרות המתאימות. לפי משפט קושי (תורת הטורים), הקונבולוציה של טורים המתכנסים בהחלט מתכנסת בהחלט.
הגדרה > קונבולוציה מעגלית

אם הפונקציה  g_{_{T}}(t) היא מחזורית עם מחזור  T, כך שניתן לכתוב אותה כסכום:
אז הקונבולוציה של  g_{_{T}}(t) עם פונקציה  h(t), שאינה מחזורית, גם היא פונקציה מחזורית עם מחזור  T, וניתן לכתוב אותה כך:
ניתן לראות זאת כסכימה של השטח מתחת למכפלת מחזור אחד של  g_{_{T}}(t) בהזזות של הפונקציה  h(t), במקום סכימה של השטח מתחת למכפלה של הזזות של מחזור אחד של הפונקציה  g(t) בפונקציה  h(t).
f(t) נקראת הקונבולוציה המעגלית או הקונבולוציה הציקלית של  h(t) ו- g(t). כלומר, קונבולוציה מעגלית של שתי פונקציות שאינן מחזוריות היא קונבולוציה רגילה בין הפונקציה האחת לבין פונקציה מחזורית שהמחזור שלה זהה לקטע מן הפונקציה השנייה.
אם נגדיר פונקציה מחזורית  h_{_{T}}(t) כפונקציה שהמחזור שלה זהה לקטע מהפונקציה  h(t):
אז ניתן לכתוב את הפונקציה  (h*g_{_{T}})(t) כך:
והיא נקראת הקונבולוציה המחזורית של  h_{_{T}}(t) ו- g_{_{T}}(t). כלומר, הקונבולוציה המחזורית של שתי פונקציות מחזוריות עם מחזור זהה  T דומה לקונבולוציה רגילה, אלא שהאינטגרציה נעשית על פני זמן באורך של מחזור אחד  T, כאשר  t_{0} הוא שרירותי.
אינטואיציה

לשם המחשת המושג ניקח דוגמה מתחום האקוסטיקה. נניח שאנו נמצאים בחדר אשר מחזיר הד עבור קולות הנשמעים בו. אם נשמיע קול בחדר זה ההד יתנהג בצורה הבאה: לאחר שנייה אחת עוצמת הקול שנשמעת היא חצי מהקול המקורי, לאחר שתי שניות היא רבע ממנו, וכן הלאה. ובאופן כללי:  h[t]={\frac {1}{2^{t}}} (כאשר h היא ההגבר). נניח כי מוצב תוף בחדר ואדם מכה בו כל שנייה בעוצמה אחרת, ו־ g[t] היא הסדרה המייצגת את עוצמת המכה בכל שנייה. אם אנחנו מעוניינים לדעת לאחר זמן מסוים מה תהיה עוצמת הקול בחדר, עלינו לסכום את התרומות של כל הקולות שנעשו מאז תחילת התיפוף ועד הזמן שאנחנו מעוניינים בו. הבעיה היא שעבור כל מכה בתוף עבר זמן שונה ונצטרך להתחשב בו. הדרך לחשב זאת היא לחבר את העוצמה שנשמעה ברגע זה עם חצי העוצמה שנשמעה בשנייה הקודמת עם רבע מהעוצמה שנשמעה בשנייה שלפני כן וכן הלאה עד לתחילת התיפוף, כלומר:  g[t]h[0]+g[t-1]h[1]+g[t-2]h[2]+...=\sum _{n=0}^{t}h[n]g[t-n]ביטוי זה שקיבלנו הוא הקונבולוציה בזמן בדיד אך אפשר בקלות לקבל ביטוי דומה עבור זמן רציף.
תכונות > תכונות אלגבריות

הקונבולוציה מגדירה מכפלה על המרחב הווקטורי של פונקציות אינטגרביליות. מכפלה זו עונה על התכונות האלגבריות הבאות, שמשמעותן פורמלית שהמרחב של פונקציות אינטגרביליות עם המכפלה הניתנת על ידי קונבולוציה היא אלגברה אסוציאטיבית קומוטטיבית ללא זהות (Strichartz 1994, §3.3). מרחבים ליניאריים אחרים של פונקציות, כמו המרחב הפונקציות הרציפות של תומך קומפקטי, סגורים תחת הקונבולוציה, וכך גם יוצרים אלגברות אסוציאטיביות קומוטטיביות.
הוכחה (באמצעות משפט הקונבולוציה):
q(t)\ {\stackrel {\mathcal {F}}{\Longleftrightarrow }}\ \ Q(f)=R(f)S(f)
q(-t)\ {\stackrel {\mathcal {F}}{\Longleftrightarrow }}\ \ Q(-f)=R(-f)S(-f)
{\begin{aligned}q(-t)&={\mathcal {F}}^{-1}{\bigg \{}R(-f)S(-f){\bigg \}}\\&={\mathcal {F}}^{-1}{\bigg \{}R(-f){\bigg \}}*{\mathcal {F}}^{-1}{\bigg \{}S(-f){\bigg \}}\\&=r(-t)*s(-t)\end{aligned}}
תכונות > אינטגרציה

אם f ו־g הן פונקציות אינטגרביליות, אז האינטגרל של הקונבולוציה שלהן על המרחב כולו מתקבל פשוט כמכפלת האינטגרלים שלהן:
דבר זה נובע ממשפט פוביני. אותה תוצאה מתקיימת אם מניחים ש־f ו־g הן רק פונקציות מדידות לא שליליות, לפי משפט טונלי.
תכונות > גזירה

במקרה של משתנה אחד,
כאשר  {\frac {d}{dx}} היא הנגזרת. באופן כללי יותר, במקרה של פונקציות של מספר משתנים, מתקיימת נוסחה מקבילה עם הנגזרת החלקית:
תוצאה מיוחדת של קשר זה היא שניתן לראות את הקונבולוציה כפעולת "החלקה": הקונבולוציה של f ו־g ניתנת לגזירה כמספר הפעמים שניתן לגזור את f ואת g בסך הכל.
זהויות אלו מתקיימות למשל בתנאי ש־f ו־g הן אינטגרביליות לחלוטין ולפחות לאחת מהן יש נגזרת חלשה לחלוטין (L1), כתוצאה מהאי-שוויון של יאנג (אנ'). לדוגמה, כאשר f גזירה באופן רציף עם תומך קומפקטי, ו־g היא פונקציה שרירותית האינטגרבילית באופן מקומי,
זהויות אלו מתקיימות גם בצורה רחבה הרבה יותר, במובן של התפלגויות מחוסמות (tempered distributions) אם אחת מ־f או g היא התפלגות מחוסמת דועכת במהירות (rapidly decreasing tempered distribution), התפלגות מחוסמת הנתמכת באופן קומפקטי או פונקציית שוורץ והשנייה היא התפלגות מחוסמת. מצד שני, לשתי פונקציות חיוביות אינטגרביליות וניתנות לגזירה אינסוף פעמים עשויות להיות קונבולוציה שאינה רציפה בשום מקום.
במקרה הבדיד, אופרטור ההפרש  Df(n)=f(n+1)-f(n) מקיימת את הקשר האנלוגי:
תכונות > משפט הקונבולוציה

משפט הקונבולוציה קובע כי:
כאשר  {\mathcal {F}}\{f\} מציין את התמרת פורייה של  f.
תכונות > משפט הקונבולוציה > קונבולוציה בסוגים אחרים של התמרות

גרסאות של משפט זה מתקיימות גם עבור התמרת לפלס, התמרת לפלס דו-צדדית, התמרת Z והתמרת מלין (Mellin transform).
תכונות > משפט הקונבולוציה > קונבולוציה על מטריצות

אם  {\mathcal {W}} היא מטריצת התמרת פורייה, אזי:
כאשר  \bullet  הוא מכפלת פיצול פנים (Face-splitting product),  \otimes  מציין את מכפלת קרונקר (אנ') ו־ \circ  מציין את מכפלת אדמר (אנ').
ניתן להכליל זאת עבור מטריצות מתאימות  \mathbf {A} ,\mathbf {B} :
מהמאפיינים של מכפלת פיצול פנים.
שימושים

במשוואות דיפרנציאליות ליניאריות לא-הומוגניות, ניתן לכתוב את הפתרון כקונבולוציה בין החלק הלא-הומוגני של המשוואה לבין פונקציית גרין שלה.
באופן דומה בהנדסת חשמל ואלקטרוניקה, פונקציית הפלט ביציאה של מערכת ליניארית בלתי משתנה בזמן היא קונבולוציה בין פונקציית הקלט בכניסה למערכת לבין תגובת ההלם של המערכת. למשל, קונבולוציה מתארת את השפעת ההתנגדות והעיכובים במערכת על האות המתקבל.
בפיזיקה, עבור מערכות ליניאריות המקיימות את עקרון הסופרפוזיציה, מחושבת זו על ידי קונבולוציה (הנקראת גם אינטגרל סופרפוזיציה). לדוגמה, השדה החשמלי הנוצר על ידי התפלגות מטען הוא קונבולוציה בין פונקציית צפיפות המטען לבין ההופכי של ריבוע גודל וקטור ההעתק לנקודה בה מחושב השדה. זוהי סופרפוזיציה של שדות הנוצרים על ידי מטענים נקודתיים.
באופטיקה קונבולוציה מתארת תופעות עקיפה. לפי עקרון הויגנס, כל נקודה במיפתח אופטי משמשת כמקור חדש, ולכן ניתן למדל את המערכת כמערכת ומיפתח בנפרד, ולבצע קונבולוציה ביניהם. למשל קונבולוציה של תמונה עם פונקציית הטשטוש של עדשת מצלמה.
בהסתברות, פונקציית צפיפות ההסתברות של סכום של שני משתנים מקריים בלתי תלויים היא קונבולוציה בין פונקציות צפיפות ההסתברות של כל אחד מהם.
בסטטיסטיקה, ממוצע נע משוקלל הוא קונבולוציה בין סדרת נתונים לבין פונקציית משקל. בנוסף, הקונבולוציה בין שתי פונקציות משמשת כמדד למתאם ההדדי ביניהן.
בלמידת מכונה, פעולת הקונבולוציה משמשת רשתות נוירונים עמוקות המבצעות ראייה ממוחשבת.
ראו גם

קונבולוציית דיריכלה
הערות שוליים

↑  קִפּוּל במילון מתמטיקה (תשמ"ה, 1985), באתר האקדמיה ללשון העברית
↑  נִתּוּחַ מִתְאָם צוֹלֵב במילון גאוגרפיה אנושית (תשע"ז), באתר האקדמיה ללשון העברית
↑  '"`UNIQ--templatestyles-00000048-QINU`"'Weisstein, Eric W. "Convolution". mathworld.wolfram.com (באנגלית). נבדק ב-2021-09-22.
↑  '"`UNIQ--templatestyles-00000051-QINU`"'Weisstein, Eric W. "From MathWorld--A Wolfram Web Resource".
↑  '"`UNIQ--templatestyles-00000058-QINU`"'Slyusar, V. I. (27 בדצמבר 1996). "End products in matrices in radar applications" (PDF). Radioelectronics and Communications Systems. 41 (3): 50–53. ארכיון (PDF) מ-2013-08-11. {{cite journal}}:  (עזרה)
↑  '"`UNIQ--templatestyles-0000005A-QINU`"'Slyusar, V. I. (1997-05-20). "Analytical model of the digital antenna array on a basis of face-splitting matrix products" (PDF). Proc. ICATT-97, Kyiv: 108–109. ארכיון (PDF) מ-2013-08-11.
↑  '"`UNIQ--templatestyles-0000005C-QINU`"'Slyusar, V. I. (1997-09-15). "New operations of matrices product for applications of radars" (PDF). Proc. Direct and Inverse Problems of Electromagnetic and Acoustic Wave Theory (DIPED-97), Lviv.: 73–74. ארכיון (PDF) מ-2013-08-11.
↑  '"`UNIQ--templatestyles-0000005E-QINU`"'Slyusar, V. I. (13 במרץ 1998). "A Family of Face Products of Matrices and its Properties" (PDF). Cybernetics and Systems Analysis C/C of Kibernetika I Sistemnyi Analiz.- 1999. 35 (3): 379–384. doi:10.1007/BF02733426. ארכיון (PDF) מ-2013-08-11. {{cite journal}}:  (עזרה)
↑  '"`UNIQ--templatestyles-00000060-QINU`"'Slyusar, V. I. (2003). "Generalized face-products of matrices in models of digital antenna arrays with nonidentical channels" (PDF). Radioelectronics and Communications Systems. 46 (10): 9–17. ארכיון (PDF) מ-2013-08-11.
המשמעות הגרפית של קונבולוציה
אוב - ז.ע.פ.

|  נתונים כלליים |
| --- | --- |
 סוג:  הוצאת ספרים
 מייסדים:  יאיר אור
 תקופת הפעילות:  2002–הווה (כ־23 שנים)
 מיקום המטה:  תל אביב-יפו 
 בעלות:  יאיר אור
 ענפי תעשייה:  דפוס, הוצאות לאור
 מוצרים עיקריים:  ספר 
  
 www.ovpress.net
 
אוב או אוב - ז.ע.פ. היא הוצאת ספרים שהוקמה בשנת 2002 בתל אביב על ידי העורך יאיר אור. ההוצאה עוסקת בהוצאת ספרי עיון בתחומי שפה וחברה, וכן מוציאה ספרות מקור ושירה.
היסטוריה

הספר הראשון שראה אור בהוצאה הוא בולו'בולו, אוטופיה מודרנית מאת הסופר השווייצרי האנונימי p.m. (מהדורה ראשונה 2002; מהדורה שנייה מתוקנת ומורחבת 2011). בהוצאה ראה אור גם אוסף מאמריו של בנג'מין לי וורף "שפה, מחשבה, מציאות", בעריכת יאיר אור (2004; מהדורה שנייה מתוקנת ומעודכנת 2018).
ההוצאה פרסמה מספרי ספרי ביכורים של ספרות עברית מקורית. דוגמת ספרו הראשון של יפתח אשכנזי בשנת 2003 וספרו הראשון של אבי פלדמן, "טפט", בשנת 2014.
בין השנים 2010 ו-2016 הביאה ההוצאה לדפוס את מעמול, כתב העת של הסטודנטים במחלקה לתרבות, יצירה והפקה במכללה האקדמית ספיר.
בשנת 2020 החלה לצאת בהוצאת אוב סדרת הספרים "האירופים", שיתוף פעולה בין הוצאת אוב למרכז סימון וייל למחקר וללימודי אירופה בת-זמננו באוניברסיטת בן-גוריון בנגב. במסגרת הסדרה, בעריכת ד"ר הילה זהבי ופרופ' שרון פרדו, ראו עד כה אור הספרים "למען אירופה" מאת רובר שומאן (2020; מצרפתית: שירן בק), "קונרד אדנאואר: מדינאי אירופי" מאת הנס-פטר שוורץ (2021; מגרמנית: דנית דותן), ספרו של ריכרד נ' קונדהובה-קלרגי "פאן-אירופה" (2021; מגרמנית: גדי גולדברג), ספרו של ולטר הלשטיין "אירופה מאוחדת: אתגר והזדמנות" (2023; מאנגלית: עפר קובר), ספרם של הילה זהבי, אהרן (רוני) לשנו־יער ושרון פרדו "פה זה כן אירופה: ישראל והאיחוד האירופי" (2024) והספר "אלצ'ידה דה גספרי - איש טרנטינו ששיקם את איטליה וייסד את אירופה" מאת אלפרדו קנברו (2025; מאיטלקית: אמוץ גלעדי).
ספרים בולטים בהוצאה

יפתח אשכנזי, סיפורי מות עירי, 2003
בני ציפר, עלייתו השמיימה של העורך הספרותי, 2005
p.m, בולו'בולו, בתרגום יאיר אור, 2002
מלכה לוקר, שירים / לידער: מהדורה דו-לשונית עם תרגומים לעברית מאת אביגדור המאירי, שמשון מלצר ובני מר, 2005
בנג'מין לי וורף, שפה, מחשבה, מציאות, בתרגום איתמר אוסטרייכר, דניאלה אייזנברג, מורן טבת ועמרי פולק ובעריכת יאיר אור
יאיר אור, בוראים סגנון לדור: האמונות והאידאולוגיות של מתכנני הלשון העברית בארץ ישראל, 2016
הערות שוליים

↑  "בולו'בולו", באתר הארץ, 28 במרץ 2002
↑  עמרי הרצוג,'"`UNIQ--nowiki-00000001-QINU`"'תורת היחסות הבלשנית / סוכן כפול בעברית / סוף טוב ומאכזב / דליקטס ארכאי, באתר הארץ, 15 ביוני 2004
↑  '"`UNIQ--nowiki-00000003-QINU`"'עמית מרכוס,'"`UNIQ--nowiki-00000004-QINU`"'כשישראלי וטורקייה מתאהבים בברלין, באתר הארץ, 9 באפריל 2014
↑  אתר מעמול
↑  אמוץ גלעדי,'"`UNIQ--nowiki-00000007-QINU`"'הפואטיקה של העיר הזאת נשמעת היטב, באתר הארץ, 27 באוגוסט 2003
↑  סמי מיכאל,'"`UNIQ--nowiki-00000009-QINU`"'כאשר אני הוא האחר, באתר הארץ, 6 בפברואר 2005
↑  יהודה שנהב,'"`UNIQ--nowiki-0000000B-QINU`"'"מכונת העבודה הפלנטרית זוללת באפריקה, מעכלת באסיה ומחרבנת באירופה", באתר הארץ, 17 בנובמבר 2002
↑  שירה, באתר הארץ, 30 באוקטובר 2005
↑  '"`UNIQ--nowiki-0000000E-QINU`"'עמוס נוי,'"`UNIQ--nowiki-0000000F-QINU`"'"בוראים סגנון לדור": פרק חשוב בהיסטוריה של העברית, באתר הארץ, 17 באוגוסט 2016
'"`UNIQ--nowiki-00000010-QINU`"'יצחק לאור,'"`UNIQ--nowiki-00000011-QINU`"'"בוראים סגנון לדור": הולדת העברית הלא גלותית, באתר הארץ, 18 בנובמבר 2016
אליפות ארצות הברית הפתוחה 1979

| --- | --- |

האצטדיון על שם לואי ארמסטרונג
 ענף:  טניס 
 תקופת התחרות:  28 באוגוסט 1979 – 9 בספטמבר 1979 (13 ימים) 
 מספר תחרות:  99 
 עיר מארחת:  ניו יורק
 אצטדיון:  מרכז הטניס הלאומי
 זוכה:  גברים:ג'ון מקנרו (ארצות הברית) נשים:טרייסי אוסטין (ארצות הברית) זוגות גברים:פיטר פלמינג/ג'ון מקנרו (ארצות הברית) זוגות נשים:בטי שטוב (הולנד)/ונדי טרנבול (אוסטרליה) זוגות מעורבים:גריר סטיבנס/בוב יואיט (דרום אפריקה)
 www.usopen.org
 
 → אליפות ארצות הברית הפתוחה 1978 אליפות ארצות הברית הפתוחה 1980 ← 
 
אליפות ארצות הברית הפתוחה 1979 הייתה תחרות טניס שנערכה על מגרשי מרכז הטניס הלאומי בפארק פלאשינג מדוז. כל המשחקים נערכו על משטח קשה. התחרויות התחילו ב-28 באוגוסט והסתיימו ב-9 בספטמבר. זו הייתה האליפות ה-99 מאז ייסודה.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
פיטר פלמינג וג'ון מקנרו (ארצות הברית ארצות הברית), ניצחו בתחרות
וויטק פיבק (פולין פולין) וטום אוקר (הולנד הולנד), הודחו בסיבוב השני
מרטי ריסן ושרווד סטיוארט (ארצות הברית ארצות הברית), הודחו בחצי הגמר
סטן סמית' ובוב לוץ (ארצות הברית ארצות הברית), מנצחי תחרויות 1968, 1974 ו-1978, הפסידו במשחק הגמר
בריאן גוטפריד (ארצות הברית ארצות הברית) וראול רמירס (מקסיקו מקסיקו), הודחו בסיבוב השני
בוב יואיט ופרו מקמילן (דרום אפריקה (1928–1994) דרום אפריקה), מנצחי תחרות 1977, הודחו ברבע הגמר
איליה נסטסה ויון ציריאק (רומניה (1965-1989) רומניה), הודחו בסיבוב הראשון
יאן קודש ותומאס שמיד (צ'כוסלובקיה צ'כוסלובקיה), הודחו בסיבוב השני
בוב קרמייקל ופיל דנט (אוסטרליה אוסטרליה), הודחו בסיבוב השני
ויג'י אמריטרג' (הודו הודו) וג'ן מאייר (ארצות הברית ארצות הברית), הודחו בסיבוב הראשון
מארק אדמונדסון וג'ון מרקס (אוסטרליה אוסטרליה), הודחו בסיבוב השני
אנאנד אמריטרג' (הודו הודו) ורוס קייס (אוסטרליה אוסטרליה), הודחו בסיבוב הראשון
טים גוליקסון וטום גוליקסון (ארצות הברית ארצות הברית), הודחו בסיבוב השלישי
ברוס מנסון (ארצות הברית ארצות הברית) ואנדרו פטרסון  (זימבבואה זימבבואה), הודחו ברבע הגמר
פט דופרה ודיק סטוקטון (ארצות הברית ארצות הברית), הודחו בסיבוב הראשון
קולין דודסוול והינץ גונטהארט (שווייץ שווייץ), הודחו בסיבוב השלישי
מנצחי תחרות 1978 סטן סמית' ובוב לוץ (ארצות הברית ארצות הברית) נפגשו במשחק הגמר עם פיטר פלמינג וג'ון מקנרו (ארצות הברית ארצות הברית) והפסידו ב-5 מערכות.
התחרות > תחרות זוגות נשים

בתחרות השתתפו 48 זוגות. להלן דירוג הזוגות החזקות:
בטי שטוב (הולנד הולנד) וונדי טרנבול (אוסטרליה אוסטרליה), ניצחו בתחרות
בילי ג'ין קינג ומרטינה נברטילובה (ארצות הברית ארצות הברית), מנצחות תחרות 1978, הפסידו במשחק הגמר
רוזמרי קזאלס וכריס אוורט (ארצות הברית ארצות הברית), הודחו בחצי הגמר
סו ברקר (בריטניה בריטניה) ואן קיומורה (ארצות הברית ארצות הברית)
פרנסואז דיר (צרפת צרפת) ווירג'יניה וייד (בריטניה בריטניה), הודחו בסיבוב הראשון
דיאן פרומהולץ (אוסטרליה אוסטרליה) מריסה קרוגר (דרום אפריקה (1928–1994) דרום אפריקה), הודחו ברבע הגמר
אילנה קלוס (דרום אפריקה (1928–1994) דרום אפריקה) ובטי-אן סטיוארט (ארצות הברית ארצות הברית), הודחו בסיבוב השלישי
קתי ג'ורדן ואן סמית' (ארצות הברית ארצות הברית), הודחו בסיבוב השני
לאורה דופון ושרון וולש (ארצות הברית ארצות הברית), הודחו בסיבוב הראשון
רגינה מרשיקובה ורנטה טומשיקובה (צ'כוסלובקיה צ'כוסלובקיה), הודחו בסיבוב השלישי
כריס אוורט (ארצות הברית ארצות הברית) ובטי שטוב (הולנד הולנד), הודחו בסיבוב הראשון
מימה יאושובץ (יוגוסלביה יוגוסלביה) ווירג'יניה רוזיצ'י (רומניה (1965-1989) רומניה) ,הודחו בסיבוב השני
טרייסי אוסטין וקטי מיי (ארצות הברית ארצות הברית), הודחו ברבע הגמר
בטי נייגלסן ופם שרייבר (ארצות הברית ארצות הברית), הודחו בסיבוב השלישי
מנצחות תחרות 1978 מרטינה נברטילובה (ארצות הברית ארצות הברית) ובטי שטוב (הולנד הולנד) השתתפו אך עם פרטנריות אחרות.  במשחק הגמר בטי שטוב (הולנד הולנד) וונדי טרנבול (אוסטרליה אוסטרליה) נפגשו עם בילי ג'ין קינג ומרטינה נברטילובה (ארצות הברית ארצות הברית) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן זוגות שזכו בדירוג:
גריר סטיבנס ובוב יואיט (דרום אפריקה (1928–1994) דרום אפריקה), ניצחו בתחרות
בטי שטוב (הולנד הולנד) ופרו מקמילן (דרום אפריקה (1928–1994) דרום אפריקה), מנצחי תחרויות 1977-1978, הפסידו במשחק הגמר
בטי ניגלסן ארצות הברית ארצות הברית) וקים וארוויק (אוסטרליה אוסטרליה), הודחו בסיבוב הראשון
רנה ריצ'רדס ארצות הברית ארצות הברית) ואיליה נסטסה (רומניה (1965-1989) רומניה), הודחו בחצי הגמר
מרטינה נברטילובה וביל סקניון ארצות הברית ארצות הברית), הודחו בחצי הגמר
בילי ג'ין קינג ובן טסטרמן (ארצות הברית ארצות הברית), הודחו בסיבוב השלישי
מנצחי תחרות 1978 בטי שטוב (הולנד הולנד) ופרו מקמילן (דרום אפריקה (1928–1994) דרום אפריקה) נפגשו במשחק הגמר עם גריר סטיבנס ובוב יואטי (דרום אפריקה (1928–1994) דרום אפריקה) והפסידו בשתי מערכות. באותה שנה הם ניצחו גם באליפות וימבלדון.
ג'ון מקנרו, מנצח התחרות
טרייסי אוסטין, מנצחת התחרות
אדנה

ערך זה עוסק בעיר בטורקיה. אם התכוונתם למשמעות אחרת, ראו .
| --- | --- |

פוטומונטז' של אדנה
 מדינה:  טורקיה טורקיה
 מחוז:  הים התיכון
 נפה:  אדנה
 ראש העיר:  זיידן קרלר (מפלגת העם הרפובליקאית)
 שפה רשמית:  טורקית 
 שטח:  13,915 קמ"ר
 גובה:  23 מטרים
 אוכלוסייה:  ‏
  ‑ בעיר:  2,270,298 (2023)
  ‑ במטרופולין:  1,800,619 (2023)
  ‑ צפיפות:  163.2 נפש לקמ"ר (2023)
 קואורדינטות:  37°00′00″N 35°19′17″E﻿ / ﻿37.00000°N 35.32139°E﻿ / 37.00000; 35.32139
 אזור זמן:  UTC +3
 http://www.adana.bel.tr
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראדנה(למפת טורקיה רגילה) אנקרה איסטנבול איזמיר בורסה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראדנה(למפת מחוז הים התיכון רגילה) אנטליה מרסין קהרמאנמרש אנטקיה אספרטה הים התיכון הים האגאי מרכז אנטוליה מז. א.  ד. מז. א. סוריה י.אדנה(למפת מחוז הים התיכון מוגדלת) אנטליה מרסין קהרמאנמרש אנטקיה אספרטה הים התיכון הים האגאי מרכז אנטוליה מז. א.  ד. מז. א. סוריה י.אדנה  he tabBackground:;tabBorder:#aaa;defaultTab:0;
 
המסגד המרכזי על שם סבנג'י ונהר סייהאן
תחנת הרכבת באדנה
אדנה קבפ
אדנה (בטורקית: Adana) היא בירת הנפה הקרויה על שמה ומחוז הים התיכון בדרום טורקיה והעיר החמישית בגודל אוכלוסייתה במדינה. לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2023 אוכלוסייתה מנתה כ-2.27 מיליון בני אדם.
גאוגרפיה ואקלים

העיר שוכנת במרכזו של מישור צ'וקורובה בדרום טורקיה במרחק של 389 ק"מ דרום-מזרחית לבירה אנקרה ו-38 ק"מ מחופי הים התיכון. נהר סייהאן חוצה אותה לשני חלקים - סייהאן ממערב לו וייראיר (Yüreğir) ממזרח לו. ב-1956 הוקם בפאתיה הצפוניים של העיר סכר סייהאן והמשמש להפקת חשמל, השקיה ולבקרת הצפה. שכונותיה הצפוניות של אדנה משתרעות לחופיו של האגם אשר נוצר בעקבות הקמתו של הסכר. עוד עוברות בעיר שלוש תעלות השקיה היוצאות מהנהר וחוצות את שני חלקיה. הכביש הארצי D-400 החותך את העיר ממזרח למערב מחלק אותה באופן מובחן למדי לחלק המודרני שמצפון לו ולחלק הישן שמדרום לו. בעיר שורר אקלים ים תיכוני חם ומיוני עד ספטמבר עולה טמפרטורת המקסימום הממוצעת מעל 30 מ"צ, ומגיעה לממוצע של 34 מ"צ במהלך חודש אוגוסט.